# 

# Den 16. maj 2018

# 

## Beskrivelse af Mudp - projekt: Generering og anvendelse af sekundære kemiske ressourcer

## (GEAR -projektet), med de juridiske problemstillinger.

En central del af GEAR- projektet er at få en afklaring af om der er noget i specielt affalds- og kemikalielovgivningen, samt godkendelsesreglerne, der forhindrer at nyttiggøre sekundære kemiske råvare og i givet fald få disse forhindringer identificeret med henblik på at kunne finde løsninger.

Der er tale om en generel juridisk udredning, hvor resultatet skal kunne anvendes generelt og ikke kun overfor de deltagende virksomheder. Men de tre cases danner grundlag for de problemstillinger der er identificeret og tager sit udgangspunkt i virksomheder:

* hvor der i forvejen er styr på de kemiske indholdsstoffer for den primære kemiske råvare
* hvor det derfor ikke er nødvendigt at spore alle indholdsstoffer i den sekundære råvare, men kun de der kan være kommet til undervejs
* hvor rammerne for en specifikation er til stede til brug for en sekundær anvendelse

Brugen af disse stoffer kan være risikobetonet, uanset om de er primære eller sekundære, ved brug og ved transport.

I flere af de miljøgodkendelser, som er i konkret spil i projektet, er disse kemiske stoffer efter endt brug defineret som ikke-genbrugeligt affald – og defineret som farligt affald. Der er derfor fastsat regler om, at dette affald skal bortskaffes hos Fortum til forbrænding eller tilsvarende.

Der er med andre ord ikke åbnet op for, at det er genanvendeligt affald vi arbejder med, og vi er nederst i affalds hierarkiet.

Så længe disse stoffer er defineret som affald er de ikke omfattet af REACH -forordningen og derfor heller ikke omfattet af de forpligtigelser, herunder informationspligt- og ret der følger af REACH- og CLP -forordningerne og som er meget vigtige for, at de anvendes sikkert i forhold til sundhed og miljøet, under en sekundær anvendelse, og når de bliver en del af en blanding f.eks. i en lim, maling eller rengøringsmidler.

Rent praktisk vil stofferne, der f.eks. anvendes som teknisk hjælpestoffer eller til afisning af fly efter endt brug blive analyseret for urenheder og eventuelle aktivstoffer, og de vil gennemgå en rensning, før de vil blive markedsført som en sekundær kemisk råvare.

### Emner til drøftelse

Vi vil gerne have drøftet om:

* en sådan rensning vil blive anset som en nyttiggørelsesproces og derfor forlade affaldsdefinitionen og igen blive omfattet af REACH - forordningen.

## hvornår et affaldsstof kan anses som nyttiggjort og dermed forlade affaldsreguleringen og bliver omfattet af kemikaliereguleringen (REACH og CLP)

* der i de situationer, hvor det anvendte kemiske stof ikke behøver en rensning, men vil kunne blive anvendt direkte af en sekundær bruger, vil blive anset som affald, som nyttiggjort affald, som et biprodukt eller som en kemiske råvare fortsat?
* hvilke konsekvenser det vil få for en sekundær anvender, hvis stoffet anses som affald

## Anvendelse af sekundære syrer i forbindelse med udledning af rengøringsvand

Fødevarevirksomheder vil generelt have mulighed for at aftage genanvendte kemikalier i brug udenfor fødevareproduktionen. Inden for fødevareproduktion anvendes der specielt meget lud og syre til rengøring og har derfor behov for syre og lud til pH-neutralisering i spildevandet.

En konkret case i projektet er at afsøge om det kan lade sig gøre at anvende sekundære syrer i stedet for primære. Der er forskel på, hvilke syrer der kan anvendes afhængig af, hvad de udledes til.

### Emne der ønskes drøftet

* Hvilke muligheder/ forhindringer kan der være i forhold til at godkende brugen af sekundære syrer?